350 
MÉMOIRES. 
Que le Roy permect cours en son Royaume à plusieurs espèces de 
monnoyes battues en ses coignes, lesquelles n’ont d’aloy la moytié de 
ce qu’on les faict valoir; sur quoy les faulx monoyeurs prennent 
occasion de battre et coigner pour le grand proffict qu’ilz y voyent, 
dont neredonde pas seulement ung grand destriment au peuple, mais 
à Sa Majesté mesmes. 
Que, au moyen de l'ordonnance faicte par Sa Majesté, commandant 
que toutes drogueries et draps de soye venans des Royaumes estran- 
giers en France, allient acquicter les droictz à Marceilhe et à Lyon, à 
peyne de confiscation, il est faict ung grand interestz à ceste ville de 
Narbonne, frontière d’Espaigne et port de mer, à laquelle plusieurs de 
telles marchandises souvent abourdent et souloyent abourder ancien¬ 
nement; d’où les habitans retiroient plusieurs proffictz, commodités; 
toutesfoys le Roy ne restoyt d’avoir ses droictz. Mais encor, oultre 
cella, est-ce une grande incommodité aux marchans qui veulent prou- 
voir de pareilhes marchandises les pays du ponant 1 et les conduire 
vers Tholose et Bordeaulx, qu’il faille qu’ilz a[i]llent ; premièrement 
abourder à Marceilhe et à Lyon, où ilz n’ont pas les commodités si 
grandes de la voicture comme ilz ont audit Narbonne. Joinct que pour 
l’ignorance de ladite ordonnance, plusieurs pauvres marchans estran- 
giers venans à Narbonne, comme ilz avoient accoustumé, perdent leurs 
marchandises par confiscation, sans qu’il y aict en eulx aucune 
fraude. Pour à quoy remédier, plaise à Sa Majesté ordonner que les 
fermiers généraulx de la douane de Marceilhe et Lyon tiendront 
ung bureau et ung commis en ladite ville de Narbonne, pour y recep- 
voir lesdictz droicts permectant l’entrée desdites drogueries et draps 
de soye par icelle ville, attendu les susdites commodités. 
Au dos, de la main de M. de Fourquevaux : M'. Baliste. 
Original. Papier. Ghateau de Fourquevaux. 
IL 
Rapport sur l’état du diocèse de Montpellier adressé 
à M. de Fourquevaux par le juge mage de cette ville, 
en réponse aux lettres closes du roi. 
Pour satisfaire à la volonté du Roy contenue en ses lettres closes 
données à La Fibe (lis. : La Fère), le xxvj m e jour d’octobre 2 , mil 
v c Lxxuj , par Sa Magesté, envoyées à Monseigneur de Forquevaulx, 
chevallier de son ordre, conseiller en son conseil privé et gouverneur 
de Narbonne, se fault informer doulcement de l’estât ecclésiasticque, 
de la noblesse, des ministres de la justice et du commun peuple en ce 
pays de Lenguedoc. 
]. Occident. 
2. Les lettres du roi sont du 25 octobre. 
